Meer as 90% Dokters In Ierland Weier Om Aborsies Uit Te Voer - Joy! Digital
Meer as 90% Dokters In Ierland Weier Om Aborsies Uit Te Voer
-deur Micajah Bilger
Minder as 5% dokters in Ierland het die regering ingelig dat hulle bereid is om ongebore babas te aborteer.
Aborsies is vanaf 1 Januarie 2019 wettig in Ierland, maar 95% van die land se dokters is nie bereid om die aborsies uit te voer nie, berig the Southern Star.
Hoewel aborsie-aktiviste beweer dat die dokters weier uit vrees vir pro-lewe-protes, is die rede waarskynlik eerder omdat die meeste dokters nie saamstem daarmee dat dit deel is van die mediese profesie se taak om lewens te neem nie.
Ierland se nuwe aborsiewet wat in Desember deur die parlement aanvaar is, laat enige aborsies toe tot op 12 weke van swangerskap en aborsies tot op ses maande net onder sekere omstandighede. Die wet dwing ook belastingbetalers om vir aborsies te betaal en dwing Rooms-Katolieke hospitale om aborsies daar toe te laat.
Dokters het ook kritiek uitgespreek oor die regering se riglyne wat meisies jonger as 16 toelaat om hul ongebore babas te laat aborteer sonder hul ouers se medewete of toestemming. Een dokter het die minister daarvan beskuldig dat hy “van lotjie getik is” deur dit toe te laat.
Geesvervulde Mighty Men Konferensie By Jeffreysbaai
Wupperthallers Kry Bybels
Gebed Word Bespot Ná Tragiese Skietery In Nieu-Seeland
Amerikaanse Hoërskoolleerling Geskors Oor Bybelversies
VN-Transgenderresolusie Aangepas – Steeds ’n Bedreiging!